ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Η Γη, που φιλοξενεί εκατομμύρια είδη.
Αλλά τι θα μπορούσε να ζήσει πέρα από αυτήν;
Οι αστρονόμοι έχουν ανακαλύψει χιλιάδες πλανήτες
έξω από το ηλιακό μας σύστημα.
Πιστεύουν ότι υπάρχουν κι άλλα τρισεκατομμύρια.
Αν υπάρχει ζωή σε ένα μόνο μικρό ποσοστό αυτών,
τότε, το σύμπαν πρέπει να είναι ζωντανό.
Όλα τα ζωντανά πλάσματα έχουν τις ίδιες ανάγκες.
Τροφή.
Αναπαραγωγή.
Και εξέλιξη.
Εφαρμόζοντας τους νόμους της ζωής στη Γη
στο υπόλοιπο σύμπαν...
είναι δυνατόν να φανταστούμε
τι θα μπορούσε να ζήσει...
σε εξωγήινους κόσμους.
Όταν είσαι αστρονόμος, προκαλείς συζητήσεις.
Όλοι έχουν δύο ερωτήσεις. "Τι είναι μέσα σε μια μαύρη τρύπα;"
Η δεύτερη ερώτηση που ενδιαφέρει τον κόσμο
είναι "υπάρχει ζωή αλλού στο σύμπαν;"
Και μετά σχεδόν πάντα καταλήγουμε εδώ.
ΑΝΤΑΜ ΦΡΑΝΚ ΑΣΤΡΟΦΥΣΙΚΟΣ
ΠΕΡΙΟΧΗ 51, ΝΕΒΑΔΑ, ΗΠΑ ΑΠΟΡΡΗΤΗ
Η Περιοχή 51 είναι μια μυστική βάση της Πολεμικής Αεροπορίας των ΗΠΑ.
Η ύπαρξή της αναγνωρίστηκε επίσημα μόλις το 2013.
Τι συμβαίνει εκεί πέρα;
Κανείς δεν ξέρει.
Φυσικά, κάποιοι νομίζουν ότι ξέρουν. Οι πιστοί, οι συνωμοσιολόγοι.
Νομίζουν ότι εκεί βρίσκονται οι σοροί των εξωγήινων.
Ότι όλοι οι νεκροί εξωγήινοι από διαστημόπλοια που έχουν πέσει
είναι σε καταψύκτες ή αποφρουκτιστές,
ή σε ό,τι τεχνολογία χρειάζεσαι για σορό εξωγήινου.
Και, ουσιαστικά, εκεί είναι όλα τα μυστικά
που δεν επιτρέπεται να ξέρουμε.
ΠΕΡΙΟΧΗ 51
Αυτά τα πλάνα υποτίθεται πως δείχνουν μια εξωγήινη σορό
υπό εξέταση στην Περιοχή 51.
Αλλά το βίντεο είναι απάτη...
που διαιωνίζει την ιδέα ότι υπάρχουν εξωγήινοι ανάμεσά μας.
ΟΙ ΓΗΙΝΟΙ ΕΥΠΡΟΣΔΕΚΤΟΙ ΡΕΣΤΟΡΑΝ-ΜΠΑΡ-ΜΟΤΕΛ Ο ΜΙΚΡΟΣ ΕΞΩΓΗΙΝΟΣ
Οι πιο πολλές θεωρίες ουφολογίας ακούγονται σαν επιστημονική φαντασία,
γιατί είναι επιστημονική φαντασία.
Αλλά, παρά τη χαζομάρα της ουφολογίας,
πιστεύω όντως ότι υπάρχει άλλη ζωή στο σύμπαν.
Και, ως επιστήμονας, τείνω προς αυτήν την πεποίθηση,
γιατί πιστεύω ότι αυτό μας υποδεικνύουν τα νούμερα.
Πριν από δυο χρόνια, ένας συνάδελφός μου κι εγώ
προσπαθήσαμε να πάρουμε όλα τα δεδομένα που έχουμε
και γράψαμε μια εξίσωση που μας επέτρεψε
να υπολογίσουμε πόσοι πλανήτες υπάρχουν εκεί έξω
που ίσως να έχουν πολιτισμούς.
Ουσιαστικά, βρήκαμε ότι ήταν δέκα δισεκατομμύρια
τρισεκατομμύρια
πλανήτες εκεί έξω...
στο κατάλληλο μέρος για την ανάπτυξη ζωής ή και πολιτισμών.
Κάθε ένας από αυτούς τους πλανήτες είναι ένα πείραμα.
Το ότι μόνο ο δικός μας κατέληξε με πολιτισμό
είναι αρκετά τραβηγμένο.
Αν οι εξωγήινοι πολιτισμοί είναι στατιστικά τόσο πιθανοί,
γιατί δεν έχουν οι αστρονόμοι βρει κανένα ίχνος τους;
Πού είναι όλοι;
Σκεφτείτε το ως εξής.
Ο Ειρηνικός Ωκεανός έχει 700 εκατομμύρια δισεκατομμύρια λίτρα νερού.
Αν πάρω αυτόν τον κουβά και τον ρίξω μέσα...
και μετά τον μαζέψω,
και δω τι έχει μέσα...
Τι βλέπουμε;
Τίποτα.
Πρέπει να πω ότι επειδή δεν είδα ζωή στον κουβά
δεν υπάρχει ζωή στον Ειρηνικό;
Θα ήταν τρελό, έτσι; Υπάρχουν πολλά είδη ζωής.
Ενυδρίδες, φάλαινες, χταπόδια, μέδουσες, κι ένας Θεός μόνο ξέρει τι άλλο.
Απλώς δεν είναι στον κουβά.
Γι' αυτό αυτή είναι τέλεια μεταφορά
για την αναζήτηση εξωγήινης νοημοσύνης.
Όταν κοιτάμε έναν αστέρα, είναι σαν να ρίχνουμε κουβά στον ωκεανό.
Θα πρέπει να κοιτάξουμε πολλούς αστέρες,
και θα πρέπει να εξετάσουμε πολλά δεδομένα,
μέχρι να βρούμε το στοιχείο που θα μας οδηγήσει σε άλλον πολιτισμό.
Τι είδους εξωγήινοι πολιτισμοί μπορεί να υπάρχουν στο απέραντο διάστημα;
Φανταστείτε έναν πλανήτη εννέα δισεκατομμυρίων ετών,
διπλάσιας ηλικίας από τη Γη.
Έτσι ώστε να είχε χρόνο να αναπτυχθεί μια πραγματικά προηγμένη νοημοσύνη.
Αυτός είναι ο Τέρα.
Ήταν κάποτε ένας γόνιμος κόσμος.
Τώρα είναι άγονος.
Αλλά η ζωή μπορεί ακόμα να ευδοκιμήσει εδώ.
Σε τεχνητούς θόλους.
Φυτά μετατρέπουν το φως του ήλιου σε ενέργεια γλυκόζης...
που τρέφει τους κατοίκους του Τέρα.
Κάθε κουτί περιέχει την εγκεφαλική ουσία ενός υπέρ-ευφυούς όντος.
Έχουν, με τον καιρό, εξελιχθεί να μη χρειάζονται το σώμα τους.
Υπάρχουν μόνο ως νευρικός ιστός.
Δεν γερνούν ποτέ.
Δεν πεθαίνουν ποτέ.
Παρακολουθούνται και συντηρούνται από ρομπότ.
Είναι όλοι ξεχωριστά άτομα,
αλλά συνδέονται και σκέφτονται ως μονάδα.
Είναι ένας συλλογικός νους.
Αυτός είναι ένας υπέρ-προηγμένος πολιτισμός.
Στη Γη οι άνθρωποι είναι το μόνο είδος που έχει δημιουργήσει πολιτισμό.
Γιατί δεν έχουν κάνει το ίδιο κι άλλα νοήμονα όντα;
ΣΙΑΤΛ ΟΥΑΣΙΝΓΚΤΟΝ, ΗΠΑ
Το χταπόδι είναι ό,τι πλησιέστερο σε εξωγήινη νοημοσύνη
υπάρχει στον πλανήτη μας.
Τα χταπόδια ανήκουν σε μια ομάδα που λέγεται κεφαλόποδα.
Έχουν πάρει τελείως διαφορετικό μονοπάτι εξέλιξης.
Το χταπόδι έχει ξεχωριστό νευρικό σύστημα σε κάθε πλοκάμι του.
Κάθε πλοκάμι έχει περίπου 14 εκατομμύρια νευρώνες.
Κάθε πλοκάμι μπορεί να πάρει ανεξάρτητες αποφάσεις.
Θα μπορούσαμε να πούμε ότι το χταπόδι έχει εννιά ξεχωριστούς εγκεφάλους.
Θέλω να τον αγγίξω.
Τα Lego είναι πολύ δύσκολο να τα ανοίξεις.
Είμαστε περίεργοι να δούμε αν θα μπορέσει να τα ανοίξει.
Τα χταπόδια είναι ξεκάθαρα έξυπνα.
Αλλά η εξυπνάδα δεν αρκεί για να σχηματίσεις πολιτισμό.
Το κλειδί είναι η συνεργασία...
η ανταλλαγή ιδεών...
η μεταβίβαση γνώσης από γενιά σε γενιά.
Ο πολιτισμός μας βελτιώνεται συνεχώς.
Αξιοποιούμε συνεχώς εφευρέσεις άλλων.
Εντάξει.
Πάρτε για παράδειγμα το ταξί.
Οι τροχοί εφευρέθηκαν πάνω από 5.500 χρόνια πριν.
Ο σίδηρος έλιωσε πάνω από 4.500 χρόνια πριν.
Το καουτσούκ χρησιμοποιείται σε λάστιχα αυτοκινήτου περίπου 180 χρόνια.
Όλες αυτές οι εφευρέσεις ήταν απαραίτητες για κάτι τόσο περίπλοκο όσο αυτό το αμάξι.
Συγκριτικά, το χταπόδι πρέπει να τα ανακαλύψει όλα μόνο του.
Δεν υπάρχει βελτίωση και αξιοποίηση προηγούμενων λύσεων.
Είναι περιοριστικό, ακόμα κι αν έχεις εννιά μυαλά.
Οι πολιτισμοί είναι σαν ζωντανοί οργανισμοί...
με εκατομμύρια συνδεμένα μέρη.
Αυτή η συνδεσιμότητα
τους επιτρέπει να αναπτύσσονται.
ΕΝΤΑΣΗ ΑΣΤΡΙΚΗΣ ΑΚΤΙΝΟΒΟΛΙΑΣ
Αλλά ο πολιτισμός στον Τέρα βρίσκεται σε κίνδυνο.
Ο αστέρας του έχει τη διπλάσια ηλικία του ήλιου μας.
Καθώς οι αστέρες γερνούν, γίνονται μεγαλύτεροι και φωτεινότεροι.
Τελικά, ο πλανήτης Τέρα θα αποτεφρωθεί.
Έτσι, έχει ξεκινήσει ένα σχέδιο διαφυγής...
για την αποίκιση ενός άλλου πλανήτη στο ίδιο ηλιακό σύστημα...
σε μεγαλύτερη απόσταση από τον αστέρα.
Σε αυτόν τον κόσμο υπάρχει πάγος, αλλά όχι ατμόσφαιρα.
Πρέπει να κατασκευαστεί.
Πρόκειται για μηχανική σε πλανητική κλίμακα.
Τεράστιες μηχανές λιώνουν το κάλυμμα του πάγου,
απελευθερώνοντας ατμούς και αέρια
που δημιουργούν αρκετή ατμόσφαιρα ώστε να θερμάνει τον πλανήτη.
Τέτοιο τεράστιο έργο απαιτεί τεράστια ποσά ενέργειας...
που αντλούνται απευθείας από τον γηραιό αστέρα.
Η ικανότητα αξιοποίησης ενέργειας είναι η βάση του πολιτισμού.
ΜΑΡΑΚΕΣ ΜΑΡΟΚΟ
Εν μέρει, προσπαθώ να προβλέψω το μέλλον.
Μπορείς να πάρεις πολλές ιδέες από την ιστορία.
Υπάρχουν, όμως, υποκείμενες τάσεις που, εν μέρει, μας δείχνουν τι έπεται.
Όπως το προσδόκιμο ζωής, ο πλούτος, ο πληθυσμός.
Το πόση ενέργεια χρησιμοποιεί ένας πολιτισμός αποκαλύπτει πολλά.
Όσο περισσότερη πρόσβαση σε ενέργεια έχει ένας πολιτισμός,
τόσο πιο ισχυρός γίνεται.
Αυτό είναι το μυστικό της προόδου...
από την Εποχή του Λίθου μέχρι σήμερα.
Η απελευθέρωση της θερμότητας και της ενέργειας στο κάρβουνο
μας έδωσε θερμοκρασίες που λιώνουν μέταλλα
και φτιάξαμε εργαλεία και όπλα.
Αργότερα αξιοποιήσαμε ορυκτά καύσιμα, όπως τον άνθρακα και το αέριο.
Έτσι, φτιάξαμε οχήματα που μας ταξιδεύουν σε όλον τον κόσμο
με πολύ μεγαλύτερες ταχύτητες απ' ό,τι στο παρελθόν.
Αλλά η μεγαλύτερη πηγή ενέργειας είναι, φυσικά, ο αστέρας μας.
Ο Ενεργειακός Σταθμός Νουρ είναι ο μεγαλύτερος σταθμός ηλιακής ενέργειας.
Μισό εκατομμύριο καθρέπτες στην άκρη της Ερήμου Σαχάρας.
Αυτοί εδώ είναι ηλιοστάτες.
Ακολουθούν τον ήλιο καθώς κινείται στον ουρανό
και εστιάζουν την ενέργειά του στον πύργο.
Αυτή η ενέργεια στέλνεται στον κόσμο και τροφοδοτεί τον σύγχρονο πολιτισμό.
Όλο και περισσότερο, τα οχήματά μας, τον φωτισμό μας, τη γεωργία μας.
Πολύ σχετικό εδώ, τον κλιματισμό.
Βασικά, ό,τι διατηρεί την ασφάλειά μας,
τη δουλειά μας και τη διασκέδασή μας προέρχεται από τον ηλεκτρισμό.
Και όλο και πιο πολύς ηλεκτρισμός
προέρχεται από ηλιακούς σταθμούς όπως αυτός.
Χρησιμοποιούμε όμως μόνο ένα μικρό ποσοστό της ενέργειας του ήλιου μας.
Η Γη δέχεται 430 πεντάκις εκατομμύρια τζάουλ
από τον ήλιο κάθε ώρα.
Όσο περίπου 2.000 βόμβες Χιροσίμα κάθε δευτερόλεπτο.
Πολλή ενέργεια. Πόση χρησιμοποιούμε;
Η ανθρωπότητα χρησιμοποιεί 410 πεντάκις εκατομμύρια τον χρόνο.
Σε έναν χρόνο, δεν αξιοποιούμε καν
την ενέργεια που μας στέλνει ο ήλιος μέσα σε μία ώρα.
Φανταστείτε να την αντλούσαμε όλη και να τροφοδοτούσαμε τον πολιτισμό μας.
Τι θαύματα θα μπορούσαμε να πραγματοποιήσουμε;
Τι μέρη θα μπορούσαμε να εξερευνήσουμε;
Σύμφωνα με αστροφυσικούς,
κάθε πραγματικά προηγμένος πολιτισμός θα μπορεί να αντλεί όλη του την ενέργεια
απευθείας από τα άστρα.
Με βάση αυτό, ο πολιτισμός του Τέρα είναι υπέρτατα προηγμένος.
Έχει φτιάξει φωτοβολταϊκά στο διάστημα,
κοντά στον αστέρα του...
για μέγιστο αποτέλεσμα.
Μα καθώς ο αστέρας γίνεται πιο μεγάλος και φωτεινός...
γίνεται και πιο ασταθής.
Μια ηλιακή έκλαμψη.
Αργά ή γρήγορα, αυτή θα και η μοίρα του Τέρα.
Θα τον σαρώσει η ισχύς του ήλιου του.
Η λύση είναι η αποίκιση του νέου πλανήτη όσο το δυνατόν πιο γρήγορα.
Δεν υπάρχουν μορφές ζωής εδώ.
Όλη η δουλειά γίνεται από μηχανές.
Μπορούν να σκέφτονται ανεξάρτητα και να παίρνουν αποφάσεις.
Έχουν τεχνητή νοημοσύνη.
Αν οι άνθρωποι ποτέ κάνουν αποικίες στο διάστημα,
τα θεμέλια θα χτιστούν με τον ίδιο τρόπο.
Με ρομπότ.
Και αυτά τα ρομπότ θα σχεδιαστούν
από ανθρώπους σαν τον Φίλιπ Μέτζγκερ.
Έχει περάσει όλη του τη ζωή μέσα ή κοντά στο διαστημικό πρόγραμμα.
Ο πατέρας μου δούλευε σε αυτό το κτήριο. Δούλεψε στους πυραύλους Saturn V,
που ήταν αρκετά μεγάλοι ώστε να πάνε ανθρώπους στο φεγγάρι.
Απόλλων 11, εδώ Κέντρο Εκτόξευσης.
Η ομάδα εκτόξευσης σας εύχεται καλή τύχη.
Ευχαριστούμε πολύ. Θα πάει καλά.
ΑΚΡΩΤΗΡΙΟ ΚΑΝΑΒΕΡΑΛ ΦΛΟΡΙΝΤΑ, ΗΠΑ
Δεν θα ξεχάσω ποτέ την πτήση Απόλλων 11.
Ήμουν επτά ετών.
Ήμουν απέναντι από το ποτάμι και παρακολουθούσα.
Πετούσαν ελικόπτερα.
Είχαν έρθει άνθρωποι από όλον τον κόσμο να δουν την εκτόξευση προς το φεγγάρι.
Ήταν καταπληκτικό.
Οι αστροναύτες αναφέρουν ότι πάει καλά. Απομένουν 20 δευτερόλεπτα.
Απομένουν 15 δευτερόλεπτα, εσωτερική πλοήγηση.
Δώδεκα, έντεκα,
δέκα, εννιά,
έναρξη ακολουθίας ανάφλεξης,
έξι, πέντε, τέσσερα, τρία, δύο, ένα...
μηδέν.
Εκτόξευση.
Έχουμε εκτόξευση.
Καθώς έπαιρνε ύψος, έβλεπες τη μακριά, όμορφη φλόγα
να τρεμοπαίζει πέρα από το νερό.
Έχουμε αποκόλληση;
Ελήφθη, επιβεβαιώνουμε αποκόλληση.
Έτσι, μεγάλωσα θέλοντας να γίνω πυραυλικός επιστήμονας.
Ο Φίλιπ έγινε επιστήμονας στη NASA.
Αντί όμως να μείνει στον σχεδιασμό πυραύλων,
κινήθηκε προς τη ρομποτική.
Αν θέλουμε να κάνουμε κάτι θαυμάσιο στο διάστημα, χρειαζόμαστε ρομπότ.
Το RASSOR έχει σχεδιαστεί για δύσκολα πλανητικά περιβάλλοντα.
Ξεπερνά βράχους.
Αν κολλήσει, μπορεί να ξεκολλήσει.
Αν αναποδογυρίσει, μπορεί να επαναφέρει τον εαυτό του.
Σε κάθε περίπτωση, μπορεί να ξεμπερδέψει.
Το πιο απλό πράγμα που μπορούμε να εξορύξουμε είναι ο ρηγόλιθος.
Το χώμα που καλύπτει την πλανητική επιφάνεια.
Μπορείς να πάρεις μέταλλα από τον ρηγόλιθο.
Μπορείς να φτιάξεις και κεραμικά για τη μόνωση ηλεκτρικών συστημάτων.
Μπορείς να φτιάξεις καύσιμα πυραύλου.
Αλλά η εξόρυξη χρειάζεται νοημοσύνη.
Πρέπει να ξέρεις πού να πας, πού να κόψεις.
Πρέπει να μη χαθείς, να μπορείς να ξεκολλήσεις.
Θα χρειαστεί μια έξυπνη μηχανή, όπως το RASSOR,
για να ξεκινήσουμε βιομηχανία στο διάστημα.
Το Άγιο Δισκοπότηρο της ρομποτικής είναι η αυτοαναπαραγωγή.
Μια μηχανή ικανή να φτιάξει αντίγραφα του εαυτού της.
Αυτή είναι μια ρεζέρβα για το RASSOR.
Ρομποτικό εξάρτημα, φτιαγμένο από ρομπότ για άλλο ρομπότ, με διαστημικά υλικά.
Ένα πρώιμο παράδειγμα του πώς εξελίσσουμε τα ρομπότ
προς μια κλειστή οικολογία από ρομπότ που μπορούν να αναπαραχθούν στο διάστημα.
Μόλις έχεις αναπαραγόμενα ρομπότ, μπορείς να πας παντού.
Δεν νομίζω πως υπάρχουν όρια.
Χωρίς συμμετοχή από κάποια μορφή ζωής,
τα ρομπότ ανακατασκευάζουν έναν πλανήτη...
ετοιμάζοντάς τον για αποίκιση.
Τώρα είναι ώρα να εγκαταλείψουν τον Τέρα.
Κάθε θόλος έχει σχεδιαστεί γι' αυτήν τη στιγμή.
Για να φτάσει σε τροχιά.
Από εδώ θα ταξιδέψουν στο νέο τους σπίτι.
Οι θόλοι έχουν τα δικά τους συστήματα υποστήριξης ζωής.
Αλλά είναι αβοήθητοι
ενάντια σε μια ισχυρή έκρηξη ηλιακής ακτινοβολίας.
Τίποτα δεν έχει εξελιχθεί για να επιβιώνει στο κενό του διαστήματος.
Αυτό ισχύει τόσο για εξωγήινους όσο και για τους ανθρώπους.
Ο Μάικλ Φόουλ ξέρει καλά τους κινδύνους του διαστημικού ταξιδιού.
Το 1997 ήταν φιλοξενούμενος ως Αμερικανός αστροναύτης
στον ρωσικό διαστημικό σταθμό Μιρ...
όταν έγινε η πρώτη σύγκρουση στο διάστημα.
Ο Ρώσος αντιπλοίαρχος Βασίλι και ένας άλλος από το πλήρωμα
επιχείρησαν να ελέγξουν ένα φορτηγό σκάφος επτά τόνων
και να το προσδέσουν χωρίς ραντάρ, χωρίς μετρήσεις ταχύτητας κι απόστασης,
να το προσδέσουν στον σταθμό μας.
Ένιωσα τον σταθμό...
Δεν τον ένιωσα, τον είδα να κινείται και άκουσα έναν γδούπο.
Τότε σκέφτηκα ότι ίσως αυτή να ήταν η στιγμή που θα πέθαινα.
Κοίταζα όλες αυτές τις βίδες
και περίμενα να βγουν,
να ανοίξει τρύπα και να δω το διάστημα.
Μετά όλοι οι ανεμιστήρες, τα φώτα, οι υπολογιστές, όλα έσβησαν και σιώπησαν.
Τώρα είμαστε σε έναν σιωπηλό σταθμό
που παγώνει.
Χάσαμε την ισχύ.
Η πίεση είναι 602.
Τότε άρχισαν να ξεβουλώνουν τα αφτιά μου.
Ήξερα ότι αποσυμπιεζόμασταν.
Ο διαστημικός σταθμός έχανε αέρα.
Μας απέμεναν μόνο 23 λεπτά αν μέναμε εκεί και δεν σταματούσαμε τη διαρροή.
Άρχισα να βοηθώ τον Σάσα να βγάλει κάτι καλώδια.
Τεράστια καλώδια, νόμιζα ότι θα έπαιρνε ώρες.
Μας πήρε έξι λεπτά.
Πήραμε μια τάπα και τη βάλαμε εκεί, και τη ρούφηξε και έκανε...
Είχαμε σταματήσει τη διαρροή.
Ήμουν στο παράθυρο και κοιτούσα τον γαλαξία.
Είπα...
"Ξέρω ότι ήταν πολύ κακή μέρα, αλλά η θέα είναι φανταστική".
Προσπαθείς να νιώσεις όλη την παρουσία του σύμπαντος.
Συνολικά, ο Μάικλ Φόουλ πήγε σε έξι αποστολές στο διάστημα.
Φεύγουν κι άλλα μαλλιά.
Αλλά κάθε δευτερόλεπτο μακριά από τη Γη
αύξανε την έκθεσή του στην ακτινοβολία.
Εκτιθέμεθα σε ακτινοβολία στη Γη,
αλλά όταν πας σε τροχιά,
εκτίθεσαι σε χιλιάδες φορές υψηλότερη ακτινοβολία.
Αυτή η ακτινοβολία κάνει ζημιά στο DNA μας πολύ πιο γρήγορα.
Οι μηχανισμοί επισκευής που έχουμε εξελίξει
δεν μπορούν να αντεπεξέλθουν.
Όταν γύρισα από τις διαστημικές μου πτήσεις,
βρήκαν μεταλλάξεις DNA στο τέσσερα τοις εκατό των λευκών αιμοσφαιρίων μου.
Τα πιο πολλά μεταλλαγμένα κύτταρα σκοτώνονται από άλλα λευκά αιμοσφαίρια.
Κάποια, όμως, δυστυχώς, δεν πεθαίνουν.
Αναπαράγονται, μεταλλάσσονται και γίνονται καρκίνοι.
Είναι ένα θεμελιώδες ρίσκο για τους αστροναύτες.
Και αν φανταστούμε να ταξιδεύουμε στα άστρα,
μπορεί από εκατό σκάφη να επιβιώσει μόνο ένα.
Τα μακρινά διαστημικά ταξίδια θα είναι πάντα επικίνδυνα,
ακόμα και για ευφυείς εξωγήινους.
Δεν υπάρχει προστασία ενάντια σε ξαφνική έκρηξη αστρικής ακτινοβολίας.
Αλλά για αυτούς που φτάνουν στο τέλος του ταξιδιού,
αυτή είναι η επιβράβευσή τους.
Ένας νέος Τέρα.
Αντί να προσαρμοστούν σε έναν διαφορετικό κόσμο,
έχουν δημιουργήσει ένα αντίγραφο του παλιού τους κόσμου.
Αυτά είναι τα οφέλη ενός προηγμένου πολιτισμού.
Αλλά πόσο θα κρατήσει η ευημερία;
Ο αστέρας συνεχίζει να αυξάνεται σε μέγεθος και φωτεινότητα,
αποβάλλοντας πιο πολλή ακτινοβολία.
Τελικά, θα καταστήσει τον νέο πλανήτη άγονο σαν τον Τέρα.
Τότε θα πρέπει να μετακομίσουν πάλι,
σε άλλον πλανήτη, πιο μακριά από τον αστέρα.
Αυτό είναι το πλεονέκτημα του να μπορείς να μετακινείσαι.
Μπορείς να πας από κόσμο σε κόσμο,
φτιάχνοντας νέο σπίτι ξανά και ξανά.
Ίσως υπάρχει ένας εξωγήινος πολιτισμός που κατευθύνεται ήδη προς τη Γη.
Αν είναι έτσι, πρέπει να κρυφτούμε ή να κάνουμε την παρουσία μας γνωστή;
Εντάξει.
Θα ήθελα να τελειώσω λέγοντας...
Θέλω να κλείσω λέγοντας γιατί θα έπρεπε να μεταδίδουμε
και γιατί θα έπρεπε να το κάνουμε τώρα.
ΝΤΑΓΚ ΒΑΚΟΤΣ ΑΣΤΡΟΒΙΟΛΟΓΟΣ
Ο Νταγκ Βάκοτς θέλει να ανοίξει διάλογο με πιθανούς εξωγήινους,
στέλνοντάς τους ραδιοφωνικά μηνύματα.
Πρώτα όμως πρέπει να πείσει τους αστρονόμους στη Γη
ότι είναι καλή ιδέα.
Εδώ ξεκίνησαν όλα.
Στο μεγαλύτερο ραδιοτηλεσκόπιο που έχει υπάρξει στη Γη.
ΠΑΡΑΤΗΡΗΤΗΡΙΟ ΑΡΕΣΙΜΠΟ ΠΟΥΕΡΤΟ ΡΙΚΟ
Έχει κάτι αυτό το μέρος.
Η κλίμακά του είναι επιβλητική.
Από εδώ, το 1974, στείλαμε το πρώτο μήνυμα της ανθρωπότητας στο διάστημα.
Ξεκινά με παλμούς που μετρούν τους αριθμούς από το ένα έως το δέκα.
Αφού πούμε στους εξωγήινους πώς μετράμε,
περιγράφουμε με τους αριθμούς βασικά χημικά στοιχεία της ζωής στη Γη.
Και μετά...
την εμφάνισή μας,
τον πληθυσμό μας,
το ύψος μας.
Μετά μια αναπαράσταση του ηλιακού μας συστήματος.
Και λήγει με μια αναπαράσταση του ίδιου του τηλεσκοπίου
από όπου προήλθε το μήνυμα.
Οι παλμοί του μηνύματος του Αρεσίμπο
μπορούν να μετατραπούν σε εικονόγραμμα
για να ενημερώσουν νοήμονες εξωγήινους για τη ζωή στη Γη.
Αλλά έγινε μόνο μία φορά
και είχε ως στόχο ένα αστρικό σμήνος σε απόσταση 25.000 ετών φωτός.
Αν στέλναμε μηνύματα σε κοντινούς αστέρες όταν στείλαμε το μήνυμα του Αρεσίμπο,
ίσως τώρα να λαμβάναμε απαντήσεις από έναν από χιλιάδες αστέρες.
Αλλά δεν το κάναμε, οπότε είμαστε στο σκοτάδι.
Ο κύριος λόγος που δεν στείλαμε άλλα μηνύματα είναι ότι φοβόμαστε.
Γιατί οι δημοφιλείς ταινίες επιστημονικής φαντασίας
δείχνουν εξωγήινους να έρχονται και να μας εξοντώνουν.
Αυτό πιστεύουμε ότι θα συνέβαινε.
Η κύρια πρόκληση είναι ο προβληματισμός που έχουν κάποιοι
ότι η μετάδοση εσκεμμένων μηνυμάτων θα οδηγήσει σε εξωγήινη εισβολή.
Η εύκολη απάντηση είναι ότι ο πλανήτης μας εκπέμπει στοιχεία ζωής
εδώ και δύο δισεκατομμύρια χρόνια.
Αν όντως υπάρχουν παρανοϊκοί εξωγήινοι που θέλουν να εξοντώσουν κάθε ανταγωνισμό,
είχαν χρόνο να έρθουν, και δεν τους έχω δει.
Αντί για το περιστασιακό μήνυμα προς το διάστημα,
το σχέδιο του Νταγκ είναι να στείλουμε χιλιάδες...
όταν το τηλεσκόπιο του Αρεσίμπο δεν είναι σε λειτουργία.
Με τη ραδιοαστρονομία μπορείς να το κάνεις όποτε θες.
Αλλά προτιμώ τη νύχτα.
Η καφεΐνη είναι ζωτική για τους αστρονόμους.
Ξενυχτάμε για παρατηρήσεις, πρέπει να είμαστε σε εγρήγορση.
Μια φορά τον μήνα, το Αρεσίμπο ερευνά πρόσφατες ανακαλύψεις αστεροειδών.
Συχνά υπάρχει ένα κενό μίας ώρας
όπου ο πομπός εκπέμπει κάπου τυχαία στο διάστημα.
Προτείνω το Αρεσίμπο να χρησιμοποιήσει αυτά τα κενά στο πρόγραμμα
για να στείλει μηνύματα σε κοντινούς αστέρες,
για την περίπτωση που υπάρχουν εξωγήινοι σε τροχιά εκεί.
Κάθε μήνα θα μπορούσαμε να στοχεύουμε περίπου 50 αστέρες
που θα μπορούσαν να υποστηρίζουν ζωή.
Για μένα, δεν θέλει σκέψη. Θα έπρεπε να το κάνουμε.
Το σκέφτομαι όπως το λένε μερικές φορές, ότι θα μπούμε στο γαλαξιακό κλαμπ.
Βρίσκω παράξενο το ότι σε αυτήν την αναλογία κανείς δεν λέει
να πληρώσουμε συμμετοχή ή έστω να κάνουμε αίτηση.
Αυτό κάνουν τα μηνύματα στην εξωγήινη νοημοσύνη.
Ίσως είναι ο τρόπος μας να κάνουμε την πρώτη επαφή.
Ευχαριστώ.
Ντάγκλας, ευχαριστούμε για την ενδιαφέρουσα παρουσίαση.
Όταν στείλουμε μηνύματα σε άλλους αστέρες,
στην καλύτερη, θα λάβουμε απάντηση σε δέκα ή 20 χρόνια.
Ρεαλιστικά, όμως, μπορεί να πάρει χιλιάδες χρόνια.
Αυτό είναι κάτι που το κάνουμε,
όχι για μας, αλλά για τα παιδιά και τα εγγόνια μας.
Ακόμα και για τους εξωγήινους.
Οκτώ, επτά, έξι,
πέντε, τέσσερα, τρία,
δύο, ένα.
Εκτόξευση αποστολής.
Το 2018 το τελευταίο τηλεσκόπιο αναζήτησης πλανητών μπήκε σε τροχιά.
Βρίσκει στοιχεία νέων κόσμων
στον νυχτερινό ουρανό.
Οι αστρονόμοι πιστεύουν ότι είναι θέμα χρόνου
να ανακαλυφθούν κάποιες μορφές εξωγήινης ζωής.
Ανάμεσά τους, ίσως, νοήμονα όντα.
Μια μέρα θα μάθουμε σίγουρα.
Μέχρι τότε μπορούμε μόνο να μαντεύουμε ποιος ή τι βρίσκεται εκεί έξω.
Υποτιτλισμός: Νίκος Καρτσάνης